b"\n_START_ARTICLE_\nMoai\n_START_PARAGRAPH_\nMoai / mo\xca\x8a.a\xc9\xaa/ ali mo'ai, so monolitne \xc4\x8dlove\xc5\xa1ke figure, ki so jih izklesali ljudje Rapa Nui na Velikono\xc4\x8dnem otoku v vzhodni Polineziji med letoma 1250 in 1500.  Skoraj polovica jih je \xc5\xa1e vedno na Ranu Raraku, glavnem kamnolomu moaijev, vendar so jih na stotine prenesli in postavili na kamnite plo\xc5\xa1\xc4\x8dadi, imenovane ahu, okoli oto\xc5\xa1ke obale. Skoraj vsi moai imajo prevelike glave, tri osmine velikosti celotnega kipa. Moai so predvsem \xc5\xbeivi obrazi (aringa ora) bo\xc5\xbeanskih prednikov (aringa ora ata tepuna) . Kipi so gledali proti kopnu v svoji klan, ko so Evropejci prvi\xc4\x8d obiskali otok leta 1722, vendar so bili vsi ob koncu 19. stoletja prevrnjeni._NEWLINE_Izdelava in prevoz ve\xc4\x8d kot 900 kipov veljata za izreden ustvarjalen in fizi\xc4\x8den podvig. Najvi\xc5\xa1ji moai, ki se imenuje Paro, je visok skoraj 10 metrov in tehta 82 ton.  Najte\xc5\xbeji moai, ki je bil postavljen, je bil ni\xc5\xbeji, postavljen pri Ahu Tongariki, te\xc5\xbeek 86 ton. \xc4\x8ce bi bil dokon\xc4\x8dan, bi bil kip pribli\xc5\xbeno 21 m visok in te\xc5\xbeek okoli 270 ton. Moai je bil prevrnjel v poznem 18. ali za\xc4\x8detku 19. stoletja, morda kot posledica evropskih stikov in / ali plemenske vojne.\n_START_SECTION_\nOpis\n_START_PARAGRAPH_\nMoai so monolitni kipi, njihov minimalisti\xc4\x8dni slog je povezan z oblikami, ki jih najdemo po vsej Polineziji. Moai so izklesani v sorazmerno ploskih ravninah, obrazi so ponosni, s skrivnostnimi izrazi. \xc4\x8clove\xc5\xa1ke figure naj bi bile najprej vklesane v kamniti steni, nato pa bi jih izrezali. Prevelike glave (razmerje med tri do pet med glavo in trupom, kiparska zna\xc4\x8dilnost, ki dokazuje polinezijsko prepri\xc4\x8danje v svetost glavnega poglavarja) imajo mo\xc4\x8dne obrvi in podolgovate nosove z zna\xc4\x8dilno kljukasto oblikovano nosnico. Ustnice izstopajo v tanki \xc5\xa1obi. Kot nos, so u\xc5\xa1esa podolgovata in pravokotna po obliki. Linija \xc4\x8deljusti izstopa proti okrnjenemu vratu. Torzo je \xc4\x8dokat, v\xc4\x8dasih pa sta klju\xc4\x8dnici subtilno nakazani v kamnu. Roke so izrezljane v globokem reliefu in v razli\xc4\x8dnih polo\xc5\xbeajih ob telesu, dlani in dolgi vitki prsti so vzdol\xc5\xbe grebenov bokov, in se sre\xc4\x8dajo na hami (mo\xc5\xa1ki sramni predpasnik), pri \xc4\x8demer sta palca v\xc4\x8dasih usmerjena proti popku. Na splo\xc5\xa1no anatomske zna\xc4\x8dilnosti hrbta niso podrobne, v\xc4\x8dasih pa nosijo obro\xc4\x8dek in oporni motiv na zadnjici in spodnjem delu hrbta. Razen pri kle\xc4\x8dem moaiju, kipi nimajo jasno vidnih nog._NEWLINE_\xc4\x8ceprav so moai celopostavni kipi, so v nekaterih priljubljenih knjigah napa\xc4\x8dno ozna\xc4\x8deni kot \xc2\xbbvelikono\xc4\x8dne glave\xc2\xab. To je delno zaradi nesorazmerne velikosti ve\xc4\x8dine glav in deloma zato, ker \xc5\xa1tevilne znane slike z otoka ka\xc5\xbeejo pokon\xc4\x8dne moaije na pobo\xc4\x8djih Rano Raraku, od katerih so mnogi zakopani do ramen. Nekatere \xc2\xbbglave\xc2\xab\xc2\xa0pri Rano Raraku so odkopali da vidijo njihova telesa in vidijo, da imajo oznake, da so bili z zakopavanjem za\xc5\xa1\xc4\x8diteni pred erozijo._NEWLINE_Povpre\xc4\x8dna vi\xc5\xa1ina moaija je pribli\xc5\xbeno 4 m, s povpre\xc4\x8dno \xc5\xa1irino na dnu okoli 1,6 m. Te mno\xc5\xbei\xc4\x8dne kreacije obi\xc4\x8dajno tehtajo okoli 12,5 tone._NEWLINE_Vsi, razen 53 od ve\xc4\x8d kot 900 moaijev znanih do danes, so bili izklesani iz tufa (stisnjen vulkanski pepel) iz Rano Rarakuja, kjer je \xc5\xa1e danes vidnih 394 moai v razli\xc4\x8dnem stanju dokon\xc4\x8danja. Obstaja tudi 13 moaijev iz bazalta, 22 iz trahita in 17 iz krhke rde\xc4\x8de \xc5\xbelindre . Ob koncu klesanja so graditelji kip pokrili s plovcem.\n_START_SECTION_\nZna\xc4\x8dilnosti\n_START_PARAGRAPH_\nVelikono\xc4\x8dni kipi so znani po svojih velikih, \xc5\xa1irokih nosovih in mo\xc4\x8dnih bradah, skupaj s pravokotnimi u\xc5\xa1esi in globokimi o\xc4\x8dmi. Njihova telesa obi\xc4\x8dajno \xc4\x8depijo, njihove roke po\xc4\x8divajo v razli\xc4\x8dnih polo\xc5\xbeajih in so brez nog. Ve\xc4\x8dina ahujev najdemo ob obali in z obrazi zazrtimi v notranjost proti skupnosti. Obstaja nekaj ahujev v notranjosti, kot je Ahu Akivi.\n_START_SECTION_\nO\xc4\x8di\n_START_PARAGRAPH_\nLeta 1979 so Sergio Rapu Haoa in skupina arheologov odkrili, da so hemisferi\xc4\x8dne ali globoke elipti\xc4\x8dne o\xc4\x8desne vdolbine oblikovane tako, da imajo koralne o\xc4\x8di z zenicami iz \xc4\x8drnega obsidiana ali rde\xc4\x8de \xc5\xbelindre . Razkritje je bilo posledica zbiranja in sestavljanja lomljenih drobcev belih koral, ki so bile najdene na razli\xc4\x8dnih mestih. Nato so bili predhodno nekategorizirane najdbe v muzeju na Velikono\xc4\x8dnem otoku ponovno pregledane in dolo\xc4\x8dene kot fragmenti o\xc4\x8di. Menijo, da so moai z izrezljanimi o\xc4\x8dmi verjetno razporejeni na ahuje in obredna mesta, kar ka\xc5\xbee na to, da je bila selektivna hierarhija ljudstva Rapa Nui pripisana moaijevi obliki, vse do njihovega propada s prihodom religije \xc4\x8dloveka ptice \xe2\x80\x93 Tangata Manu.\n_START_SECTION_\nSimbolika\n_START_PARAGRAPH_\nMnogi arheologi menijo, da so bili kipi simboli oblasti in mo\xc4\x8di, tako verske kot politi\xc4\x8dne, vendar niso bili samo simboli. Ljudem, ki so jih postavili in uporabili, so bili dejansko simbol svetega duha. Za objekte v starodavnih polinezijskih religijah, ki so bili pravilno oblikovani in ritualno pripravljeni, so verjeli, imajo \xc4\x8darobno duhovno mo\xc4\x8d, imenovano mana. Arheologi verjamejo, da so kipi predstavljali stare polinezijske prednike. Kipi moai gledajo od oceana in proti vasi, kot da bi gledali ljudi. Izjema jih je sedem na Ahu Akivi, ki se gledajo na morje in pomagajo popotnikom najti otok. Obstaja legenda, ki pravi, da je bilo sedem mo\xc5\xbe, ki so \xc4\x8dakali, da pride njihov kralj.\n_START_SECTION_\nPukao, \xc4\x8dop in pokrivalo\n_START_PARAGRAPH_\nNovej\xc5\xa1i moai so imeli na svojih glavah pukao, ki predstavljajo voditeljev \xc4\x8dop in pokrivalo. Po lokalni legendi je bila mana ohranjena v laseh. Pukao so izrezljali iz rde\xc4\x8de \xc5\xbelindre, zelo lahke kamnine iz kamnoloma v Puna Pau. Rde\xc4\x8da v Polineziji velja za sveto barvo. Dodan pukao naj bi predstavljal status moaija.\n_START_SECTION_\nOznake (po obdelavi kamna)\n_START_PARAGRAPH_\nKo je bil prvi\xc4\x8d izklesan, je bila povr\xc5\xa1ina moaija spolirana gladko z drgnjenjem s plovcem. Na \xc5\xbealost je zlahka obdelan tuf, iz katerega je bila izklesana ve\xc4\x8dina moaijev, podvr\xc5\xbeen eroziji. Danes je najbolj\xc5\xa1e mesto za prikaz podrobnosti o povr\xc5\xa1ini na nekaj moaijih izrezanih iz bazalta ali na fotografijah in drugih arheolo\xc5\xa1kih zapisih o povr\xc5\xa1ini kipov, ki so za\xc5\xa1\xc4\x8diteni z zakopavanjem._NEWLINE_Tisti moai, ki so manj erodirani, imajo po navadi oblikovan hrbet in zadnjico. Routledgeova ekspedicija iz leta 1914 je vzpostavila kulturno povezavo <ref[Katherine Routledge (1919) The Mystery of Easter Island ISBN\xc2\xa00-932813-48-8 page 220</ref>  med temi modeli in tradicionalnim tetoviranjem, ki so ga misijonarji zatrli \xc5\xbee pol stoletja prej. Dana\xc5\xa1nje analize DNA oto\xc4\x8danov in njihovih prednikov so klju\xc4\x8dni znanstveni dokaz, da so moaije izdelali Rapa Nui, ne kak\xc5\xa1na skupina iz Ju\xc5\xbene Amerike._NEWLINE_Nekateri kipi so bili poslikani; Hoa Hakananai'a je bil okra\xc5\xa1en z rjavo in belo barvo do leta 1868, ko je bil odstranjen z otoka. Zdaj ga hranijo v Britanskem muzeju v Londonu.\n_START_SECTION_\nObrtniki\n_START_PARAGRAPH_\nNi znano to\xc4\x8dno katere skupine v skupnostih so odgovorne za klesanje kipov. Ustno izro\xc4\x8dilo ka\xc5\xbee, da so moaije izklesali razli\xc4\x8dni razredi poklicnih rezbarjev, ki so bili po statusu primerljivi z visokimi \xc4\x8dlani drugih polinezijskih obrtnih zdru\xc5\xbeenj ali, alternativno, \xc4\x8dlanov vsakega klana. Ustno izro\xc4\x8dilo tudi pravi, da je bil kamnolom Rano Raraku razdeljen na razli\xc4\x8dna ozemlja za vsak klan.\n_START_SECTION_\nTransport\n_START_PARAGRAPH_\nKer je otok v \xc4\x8dasu, ko so ga Evropejci prvi\xc4\x8d obiskali, v veliki meri brez drevja, je bil prenos kipov dolgo \xc4\x8dasa skrivnost; analiza peloda je zdaj ugotovila, da je bil otok skoraj povsem porasel z gozdom do leta 1200. Drevesni cvetni prah je izginil iz zapisa do leta 1650._NEWLINE_Ni znano to\xc4\x8dno, kako so moaije premikali po otoku. Zgodnej\xc5\xa1i raziskovalci so domnevali, da je proces skoraj zagotovo zahteval \xc4\x8dlove\xc5\xa1ko energijo, vrvi in po mo\xc5\xbenosti lesene sani in / ali valje, kot tudi izravnane poti po otoku. Druga teorija ka\xc5\xbee, da so bili moai postavljeni na hlode in valjani na njihove cilje [20]. \xc4\x8ce je ta teorija pravilna, bi moralo priti 50-150 ljudi, da bi lahko premaknili moai. Najnovej\xc5\xa1a \xc5\xa1tudija iz arheolo\xc5\xa1kih dokazov ka\xc5\xbee, da so kip obesili z vrvi z dveh strani in jih z nagibanjem potegnili naprej.  Uporabili bi tudi vzklikanje, medtem ko moai premikali. Usklajevanje in kohezija sta bila bistvena, zato so razvili besede, katere so jim dajale ritem in pomagale potegniti v natan\xc4\x8dnem trenutku, ki je potreben. _NEWLINE_Ustno izro\xc4\x8dilo opisuje, kako so razli\xc4\x8dni ljudje uporabili bo\xc5\xbeansko mo\xc4\x8d, da bi kipe premaknili. Najzgodnej\xc5\xa1i zapis pravi, da ga je kralj Tuu Ku Ihu preselil s pomo\xc4\x8djo boga Makemake, kasnej\xc5\xa1e zgodbe pa pripovedujejo o \xc5\xbeeni, ki je \xc5\xbeivela na planini, ki ga je naro\xc4\x8dila po svoji volji. Znanstveniki trenutno zagovarjajo teorijo, da je bila glavna metoda, da so moaije premikali  \xc2\xbbpokonci\xc2\xab\xc2\xa0(s postopkom zibanja), ali so ga postavili na sanke (metoda, ki so jo za uresni\xc4\x8devanje v 1860-ih uporabljali oto\xc4\x8dani) kar je zahtevalo 1500 ljudi za premikanje najve\xc4\x8djega moaija, ki je bil uspe\xc5\xa1no postavljen. Leta 1998 je Jo Anne Van Tilburg predlagala, da je manj kot polovica tega \xc5\xa1tevila to storila tako, da je so sanke drsele na mazanih valjih. Leta 1999 je nadzorovala eksperiment, da bi premaknila devettonski moai. Posku\xc5\xa1ali so nalo\xc5\xbeiti repliko na sanke, zgrajene v obliki A okvirja, ki je bil name\xc5\xa1\xc4\x8den na valjih. V dveh poskusih, da bi vlekli moai, se je na ve\xc4\x8d vrvi vpreglo skupno 60 ljudi. Prvi poskus ni uspel, saj so se valji zagozdili. Drugi poskus je uspel, ko so vdelali valje v tla. To je bilo na ravnem in z uporabo evkaliptusovega lesa in ne avtohtone palme, ki so rastle na otoku. _NEWLINE_Leta 1986 so Pavel Pavel, Thor Heyerdahl in muzej Kon Tiki eksperimentirali s pettonskimi in devettonskimi moai. Z vrvjo okoli glave kipa in drugo okrog dna, s pomo\xc4\x8djo osmih delavcev za manj\xc5\xa1i kip in 16 za ve\xc4\x8dji, so premikali moai naprej z vrtenjem in zibanjem; vendar se je poskus kmalu kon\xc4\x8dal zaradi po\xc5\xa1kodb baze kipov. Kljub hitremu koncu eksperimenta je Thor Heyerdahl ocenil, da bi ta metoda za 20-tonski kip na terenu Velikono\xc4\x8dnega otoka omogo\xc4\x8dila premik dnevno za 100 metrov. _NEWLINE_Poskuse je bolj ali manj uspe\xc5\xa1no izvajalo \xc5\xa1e ve\xc4\x8d drugih raziskovalcev._NEWLINE_Nedavni eksperimenti so dokazali, da je popolnoma mogo\xc4\x8de, da so moai dobesedno hodilii iz kamnolomov v svoje kon\xc4\x8dne polo\xc5\xbeaje z genialno uporabo vrvi. Ekipe delavcev so kip zibale nazaj in naprej in ustvarile gibanje hoje in dr\xc5\xbeale kip pokonci. \xc4\x8ce je bilo gibanje nepravilno, je mogo\xc4\x8de sklepati, da je kip padel, ker ga niso mogli obdr\xc5\xbeati pokonci in ga verjetno ni bilo mogo\xc4\x8de znova dvigniti. Razprave se nadaljujejo.\n_START_SECTION_\nMoai kavakava\n_START_PARAGRAPH_\nMo'ai kavakava je majhna lesena figura v slogu Rapa Nui kulture Velikono\xc4\x8dnega otoka._NEWLINE_Vsaka figura spominja na stoje\xc4\x8dega, rahlo zgrbljenega mo\xc5\xa1kega s shiranim telesom._NEWLINE_Ime mo'ai kavakava se oblikuje iz mo'ai za monumentalne monolitne \xc4\x8dlove\xc5\xa1ke figure, najdene na Velikono\xc4\x8dnem otoku in besede kavakava, ki pomeni rebro. Malo je znano o kulturnem pomenu teh figur, \xc4\x8deprav jih na splo\xc5\xa1no imajo za predstavitve starih prednikov ali demonov. Te figure so morda nosili mo\xc5\xa1ki, ki so se udele\xc5\xbeili ritualnih plesov med javnimi sve\xc4\x8danostmi. _NEWLINE_Nem\xc5\xa1kega ekspresionista Maxa Ernsta so navdihnile te figure in njihovi rituali. Figure lahko najdemo tudi v zbirkah francoskega nadrealista Andr\xc3\xa9ja Bretona.\n_START_SECTION_\nPrevra\xc4\x8danje Moaijev (1722\xe2\x80\x931868)\n_START_PARAGRAPH_\nPo obisku Rogchevina leta 1722 so bili vsi moai, ki so bili postavljeni na ahujih, prevrnjeni, zadnji stoje\xc4\x8di kipi, o katerih je leta 1838 poro\xc4\x8dal Abel Aubert Dupetit Thouars in brez pokon\xc4\x8dnih kipov do leta 1868, razen delno zakopanih na zunanjih pobo\xc4\x8djih Rana Raraku._NEWLINE_Ustno izro\xc4\x8dilo pozna en zapis klana, ki potiska navzdol en moai pono\xc4\x8di, drugi pa se nana\xc5\xa1ajo na \xc2\xbbtresenje zemlje\xc2\xab\xc2\xa0in druge indikacije, da so vsaj nekateri od njih padli po potresih.  Nekateri moai so padli naprej, tako da so bili njihovi obrazi skriti, pogosto so padli tako, da so se jim zlomili vratovi; drugi so padli s hrbtno stran svojih plo\xc5\xa1\xc4\x8dadi. Danes je bilo okoli 50 moaijev ponovno postavljenih na njihove ahuje ali so v muzejih drugje. _NEWLINE_Ljudstvo Rapa Nui je bilo nato uni\xc4\x8deno s trgovino s su\xc5\xbenji, ki se je za\xc4\x8dela na otoku leta 1862. V enem letu so posamezniki, ki so ostali na otoku, zboleli, bili ranjeni in niso imeli vodstva. Pre\xc5\xbeiveli su\xc5\xbenji so imeli novo dru\xc5\xbebo misijonarjev. Dru\xc5\xbeba je bila ranljiva in proces preoblikovanja v kr\xc5\xa1\xc4\x8danstvo ni trajal dolgo. Avtohtoni prebivalci so izgubili svojo identiteto;  najprej svoj slog obla\xc4\x8dil in kmalu tetova\xc5\xbee in barve telesa prepovedane z novimi kr\xc5\xa1\xc4\x8danskimi nauki. Zgodovina njihovih prednikov je bila uni\xc4\x8dena: umetni\xc5\xa1ka dela, zgradbe, sveti predmeti; ostalo je malo zapisov o nekdanjem \xc5\xbeivljenju oto\xc4\x8danov. Nato so jih nasilno odstranili iz njihovih krajev in so se nastanili na precej manj\xc5\xa1em delu otoka, medtem ko so preostanek uporabljali za rejo ovac. \xc2\xbbS\xc4\x8dasoma je zamrla vsa \xc4\x8dista Rapa Nui kri. Pridru\xc5\xbeitev \xc4\x8cilu je prinesla nove vplive, danes pa je le \xc5\xa1e nekaj posameznikov, ki so ostali povezani z izvorno populacijo.\xc2\xab\n_START_SECTION_\nSelitev\n_START_PARAGRAPH_\nOd odstranitve prvega moaija Hoa Hakananai'a z Velikono\xc4\x8dnega otoka leta 1869 s strani posadke HMS Topaze, je znano, da je bilo odstranjenih 79 popolnih moaijev, glave, torza, pukao in figurine, v zasebne zbirke in zbirke muzejev (vklju\xc4\x8dno z Museo Arqueological Padre Sebastian Englert na Velikono\xc4\x8dnem otoku) ali nazadnje na Ameri\xc5\xa1ko univerzo v Washingtonu leta 2000. Nekateri moai so bili nadalje preneseni v muzeje in zasebne zbirke zaradi razlogov, kot so njihovo ohranjanje, akademske raziskave in za javno izobra\xc5\xbeevanje ali - v primeru moai iz Centro Cultural Recoleta - za repatriacijo po 80 letih v tujini.\n_START_SECTION_\nZa\xc5\xa1\xc4\x8dita in restavriranje\n_START_PARAGRAPH_\nOd leta 1955 do leta 1978 je ameri\xc5\xa1ki arheolog William Mulloy opravil obse\xc5\xbeno raziskavo o proizvodnji, prevozu in postavitvi kipov Velikono\xc4\x8dnega otoka. Mulloyvi projekti vklju\xc4\x8dujejo preiskavo kompleksa Akivi-Vaiteka in fizi\xc4\x8dno obnovo Ahu Akivi (1960); preiskovanje in obnova Ahu Ko Te Riku in Ahu Vai Uri ter Tahai obredni kompleks (1970); preiskavo in obnovo dveh ahujev na Hanga Kio'e (1972); preiskavo in obnovo obredne vasi v Orongu (1974) in \xc5\xa1tevilnih drugih arheolo\xc5\xa1kih raziskav po celotnem otoku._NEWLINE_Narodni park Rapa Nui in moai so od leta 1972 vklju\xc4\x8deni v konvencijo Zdru\xc5\xbeenih narodov o varstvu svetovne kulturne in naravne dedi\xc5\xa1\xc4\x8dine in posledi\xc4\x8dno na seznamu svetovne dedi\xc5\xa1\xc4\x8dine UNESCO od leta 1994._NEWLINE_Moae so v preteklih letih popisali v \xc5\xa1tevilne skupine tudi s prizadevanjem o\xc4\x8deta Sebastiana Englerta in \xc4\x8dilskih raziskovalcev.  Projekt EISP (projekt velikono\xc4\x8dnih kipov) je opravil raziskave in dokumentacijo o \xc5\xa1tevilnih moaiih na Rapa Nui in o artefaktih, ki so bili v muzejih v tujini. Namen projekta je razumeti prvotno uporabo, kontekst in pomen figur, pri \xc4\x8demer se rezultati posredujejo dru\xc5\xbeinam Rapa Nui in oto\xc5\xa1kim javnim agencijam, ki so odgovorne za ohranjanje in varovanje moaijev. Druge \xc5\xa1tudije so opravili Britton Shepardson  ter Terry L. Hunt in Carl P. Lipo. _NEWLINE_Leta 2008 je finski turist od\xc5\xa1\xc4\x8dipnil kos z u\xc5\xa1esa enega moaija. Turist je bil kaznovan s 17.000 dolarji od\xc5\xa1kodnine in triletno prepoved na otok."